b'\n_START_ARTICLE_\nLu\xc3\xads de Freitas Branco\n_START_PARAGRAPH_\nLu\xc3\xads Maria de Costa de Freitas Branco (12. oktober 1890 i Lissabon Portugal \xe2\x80\x93 27. november 1955) var en portugisisk komponist og musikprofessor._NEWLINE_Branco var Portugals vigtigste komponist i begyndelsen af det 20. \xc3\xa5rhundrede. Han var med til at opbygge det portugisiske musikmilj\xc3\xb8, og uddanne en masse fremtidige komponister._NEWLINE_Han studerede som dreng violin og klaver, og tog senere til bl.a. Berlin og Paris, hvor han studerede komposition hos Engelbert Humperdinck._NEWLINE_Branco har komponeret 4 symfonier, orkesterv\xc3\xa6rker og en violinkoncert. Han blev l\xc3\xa6rer p\xc3\xa5 Lissabons musikkonservatorium i 1916 hvor han bl.a. underviste landsmanden Joly Braga Santos._NEWLINE_Branco studerede ligeledes Portugals barokkomponister, og producerede en bog om Portugals Kong Johan 4. af Portugal (1603-1656), som selv var en habil komponist.'